Χειμερινό Πρωτάθλημα Βόρειας Ελλάδας Παμπαίδων Παγκορασίδων Α & Β
2025-02-07 - 2025-02-09 | Ποσειδώνιο Κολυμβητήριο Θεσσαλονίκης, Θεσσαλονίκη, Ελλάδα
Ο ΝΑΟΚ στο πανελλήνιο πρωτάθλημα!
Για πρώτη φορά μετά το 2019 το κολυμβητικό τμήμα θα έχει εκπροσώπηση στην τελική φάση πανελληνίου πρωταθλήματος.
Το τριήμερο 7-9/2 2 κολυμβήτριες και 1 κολυμβητής του ΝΑΟΚ συμμετείχαν στο χειμερινό πρωτάθλημα βορείου Ελλάδος που διεξήχθη στη Θεσσαλονίκη. Το αποτέλεσμα για το σύλλογο ήταν τα ατομικά ρεκόρ σε κάθε αγώνισμα, πολλά πλασαρίσματα στις 16 καλύτερες θέσεις και το πρώτο όριο της χρονιάς για πανελλήνιο πρωτάθλημα.
Η αρχή έγινε με την Γισδάκη Αναστασία στα 50 ελεύθερο η οποία βελτιώνοντας το ατομικό ρεκόρ της κατάφερε με επίδοση 30.50 να πιάσει το όριο συμμετοχής στο πανελλήνιο πρωτάθλημα (30.81).
Αναλυτικά τα αποτελέσματα:
Γισδάκη Αναστασία
50 ελεύθερο – 30.50 10η
100 ελεύθερο – 1.09.01 13η
200 ελεύθερο – 2.32.18 12η
Frezza Νεφέλη
50 ύπτιο – 38.30 11η
100 ύπτιο – 1.22.63 15η
200 ύπτιο – 2.55.72 13η
Φρόνιμος Αναστάσιος
50 ελεύθερο – 29.65 18ος
100 ελεύθερο – 1.05.24 19ος
200 ελεύθερο – 2.25.49 16ος
Να σημειωθεί ότι οι παραπάνω επιτυχίες καθίστανται πιο αξιοσημείωτες λαμβάνοντας υπόψη ότι επετεύχθησαν από τους κολυμβητές του ΝΑΟΚ χωρίς τον προπονητή τους, λόγω ασθενείας. Πάραυτα, οι αθλητές επέδειξαν εξαιρετικό χαρακτήρα, μεγάλη ωριμότητα και πέτυχαν τον στόχο τους. Επόμενο βήμα η κατοχύρωση συμμετοχής όλων των αθλητών της αγωνιστικής κατηγορίας στην τελική φάση πανελληνίου πρωταθλήματος.
Ο Πρόεδρος και το Δ.Σ. του ΝΑΟΚ ευχαριστούν το προπονητικό επιτελείο και τους γονείς για τη συνεχή τους στήριξη.
